Френски полъх в новия клип на познатата от Стар Академи Клавдия Драганова.
Младата певица се завърна преди броени дни от Париж с нов клип и куп романтични спомени. Песента „В едно” („On Uno”) е последния сингъл от дебютния албум на Клавдия – „Първата стъпка” (”The first step”). Айфеловата кула, прочутите градини на двореца Версай, базиликата "Sacré Coeur", малките, романтични ресторантчета и парижки кафетерии се превърнаха в естествен декор на любовния шансон. 
Кой е той - истински ли е или се появява само в сънищата? Романтичен ли е или облечен в дънки не можем да познаем вечния, единствен, влюбен мъж. Отговорът е в текста, написан от самата Клавдия. „В едно” („On Uno”) е по музика на Димитър Попов (Т.H.A). Във видеото са включени и кадри от личния архив на певицата, заснети по време на престоя й в Париж. Режисьор на клипа е Димитър Попов (Т.H.A ). Във френската столица Клавдия се срещна с именития продуцент YVES. Ив е собственик на студиото ETNIC TOUCH, където талантливата българка е записвала вокали в общите им проекти. Двамата обсъдиха бъдещите си планове за съвместна музикална продукция.

„В едно” („On Uno”) - http://vbox7.com/play:cdac3b607a 

Микстейпът „Първа стъпка” ("The first step") скоро ще бъде достъпен на сайта на лейбъла www.Highass.org .
Още две от песните в албума вече имат видеоклипове:
"Звук" -  http://www.youtube.com/watch?v=Ka1BzXvYr-I  и 

"Пулс" -  http://www.youtube.com/watch?v=tOjEoQpJEiE  
В началото на настоящата учебна година Клавдия бе сертифицирана от Ливърпулския институт за сценични изкуства (LIPA) като преподавател по вокално майсторство. LIPA (Liverpool Institute for performing arts) е създаден от сър Пол Маккартни и Марк Федърстоун през 1996 в Ливърпул, Великобритания. 
LIPA 4:19 (http://www.lipa4-19.bg/page/lipa_102000.php) България е уикенд академия за сценични изкуства за деца от 4 до 19 години. С малките бъдещи звезди Клавдия подготвя изненада по повод гостуването на Джеси Джей на 29-ти юни 2013 г. 
Клавдия Драганова е родена на 16-ти септември 1987 в Сливен. Завършва средното си образование в Хуманитарна гимназия „Дамян Дамянов” с история и английски език. Едва 14 годишна започва да се занимава с танци и въпреки, че музиката е нейната страст бързо се налага като добра танцьорка. Дългите години занимания с плуване и акробатика определено помагат на сценичните й изяви. Въпреки съвършенството, с което до днес владее 500-те хореографии, вокалното майсторство взима връх и нотните течения я отвеждат на турне в Словакия. Клавдия е едва на 17, а зад гърба си има множество сцени, на които танцува. В Словакия съдбата я застига, предрешена със звездните одежди на Star Academy. На път за България взима решение да опита късмета си. 475 е номерът, под който се явява на кастинга - нито отчайващо последен, но не е окуражително лидерски. С финес и артистичност Клавдия се класира за втория кастинг. От там нататък телевизионната история припомня порастването на нешлифования диамант. Множество репетиции, изтощителни тренировки, солфеж, пиано и вокални занимания за 18 годишната Клавдия не представляват предизвикателство. Изпепеляващата любов, обаче я заварва неподготвена. 

„В шоуто пораснах за една година – разказва години по-късно Клавдия - не само заради любовта, която разби сърцето ми, а и заради лицемерието и неспазените обещания, щедро поръсили екранното ни съществуване.” Равносметката за 26 годишната певица днес е детство преминало в репетиции с хор, солфеж, уроци по пиано, хиляди часове в залата по танци, училищна рок група, две емблематични роли в мюзикъла Чикаго и Мама Миа, и една драматична раздяла с музиката, завършила с хепи енд и с  академичен диплом от класа на Стефка Оникян. 
Новата история на енергичната певица започва в студиото на музикалната компания Highass Entertainment в края на 2011, където в началото е само гост – изпълнител:
http://www.musicspace.bg/hiphop/tha_feat_klavdiya_zastho_navan, 
Мултиталантливото миньонче бързо набира скорост и година по-късно първият й микстейп е завършен. Тя пише сама своите текстове, вслушва се критично в съветите на музикалния продуцент Димитър Попов (T.H.A.) и работи с различни бийтмейкъри: Димитър Попов (Т.H.A.), Мартин Косев (M.K.) , Денис Кесьов , Петър Неделчев (PEZ). В албума на Клавдия ще влязат много гост музиканти и артисти. Стайлингът е поверен на магазин Replica (Диляна Михайлов). Фотограф на повечето й снимки е Гери Лозанова, гримът е на Гергана Денчева, а коафьор е Вергиния Петрова.
Участието на Клавдия в благотворителния концерт, посветен на събиране на средства за трансплантацията на стволови клетки за Боби, плени публиката с изключителната хармония между танца на младата звезда и представянето й като певица. Клавдия се качи на една сцена с Мария Илиева, Лейди Б, Графа, Стоян Петров, Сани Алекса и Любо от Те. Концертът се проведе в клуб "Кенди", Хотел Кемпински, София.
В началото на април, т.г. Клавдия се дипломира като асистент на звездата от Бродуей Айо Джанийн Джаксън. Айо посети България в рамките на традиционният танцов фестивал Dance It. В класа й по поп и джаз танци Клавдия се представи на перфектно ниво. Впечатлена, танцовата прима предложи на младата изпълнителка да се включи в следващото й видео като танцьор и хореограф. 

